section_heading: Povijest
paragraph_text: Nakon završetka rata u Bosni i Hercegovini, Golubić je bio razoren. Na nekoliko mjesta nalazila se prva linija fronta. Cijelo naselje bilo je razrušeno i devastirano, uključujući i džamiju i katoličku crkvu. Vlada Švicarske i druge humanitarne organizacije pomogle su u obnovi škole, asfaltiranju cesta, te u izgradnji kompletnog naselja u kojem su smještene izbjeglice prognane s dijela Bosanske Krajine koji je nakon Daytonskog mirovnog sporazuma ostao pod kontrolom Srba. Godine 2016. Švicarski Caritas je kao znak zahvalnosti dobio svoju ulicu u Golubiću. U Golubiću je u tijeku izgradnja gradskog kupališta "Otoka".